PATVIRTINTA

 Šalčininkų r. Zavišonių l/d „Varpelis“

 direktoriaus 2020 m. vasario 1 d.

 įsakymu Nr. V2-4

**ŠALČININKŲ R. ZAVIŠONIŲ LOPŠELIO-DARŽELIO „VARPELIS“**

**KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Šalčininkų r. Zavišonių lopšelis-darželis „Varpelis“ (toliau – Darželis) korupcijos prevencijos tvarkos aprašas (toliau – aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

2. Apraše vartojama sąvoka:

**korupcija** – piktnaudžiavimas įgaliojimais siekiant naudos sau ar kitam asmeniui viešajame ar privačiame sektoriuje,

**korupcinio pobūdžio nusikalstamos veikos**:

1) kyšininkavimas, prekyba poveikiu, papirkimas, piktnaudžiavimas;

2) nusikalstamos veikos, padaromos viešajame sektoriuje arba teikiant administracines ar viešąsias paslaugas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui: neteisėtas teisių į daiktą įregistravimas, tarnybos pareigų neatlikimas, valstybės paslapties atskleidimas, neteisėtas politinių partijų ir politinių kampanijų finansavimas, sukčiavimas, turto pasisavinimas, turto iššvaistymas, komercinės paslapties atskleidimas, nusikalstamu būdu gauto turto legalizavimas, neteisingų duomenų apie pajamas, pelną ar turtą pateikimas, kišimasis į valstybės tarnautojo ar viešojo administravimo funkcijas atliekančio asmens veiklą, tarnybos paslapties atskleidimas, dokumento suklastojimas ar disponavimas suklastotu dokumentu;

3) kitos nusikalstamos veikos, kuriomis siekiama kyšio, papirkimo arba nuslėpti ar užmaskuoti kyšininkavimą, prekybą poveikiu ar papirkimą.

**korupcijos pasireiškimo tikimybė** – prielaida, kad Darželyje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

**II. KORUPCIJOS PREVENCIJOS PRIEMONĖS**

3. Darželio korupcijos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. informacijos apie asmenis, įgaliotus vykdyti korupcijos prevenciją ir jos kontrolę;

3.4. visuomenės informavimas.

**III. KORUPCIJOS PREVENCIJOS PROCESO ORGANIZAVIMAS**

4. Asmenys, įgalioti vykdyti korupcijos prevenciją ir jos kontrolę, koordinuoja ir kontroliuoja korupcijos prevencijos priemonių įgyvendinimą Darželyje.

**IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią korupcijos prevenciją, Darželyje atliekama veiklos sričių, kuriose yra korupcijos pasireiškimo tikimybė, analizė ir vertinimas:

5.1. viešųjų pirkimų organizavimas;

5.2. Darželio biudžeto, savivaldybės biudžeto, Europos sąjungos struktūrinių fondų, tėvų 1,2% pajamų tikslinis panaudojimas;

5.3. vaikų priėmimo į lopšelį-darželį organizavimas;

 5.4. darbuotojų personalo formavimas.

6. Darželio asmenys, įgalioti vykdyti korupcijos prevenciją ir jos kontrolę, pateikia direktoriui siūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti iki einamųjų metų pabaigos.

7. Veiklos sričių, kuriose egzistuoja tikimybė korupcijos apraiškoms priemonių planas pristatomas Darželio tarybai. Tarybai pritarus, rekomenduojamos veiklos sritys gali būti įtrauktos į priemonių planą.

8. Veiklos analizė ir vertinimas atliekami kiekvienų metų IV ketvirtį.

9. Veiklos analizę ir vertinimą Darželyje atlieka asmenys,  įgalioti vykdyti korupcijos prevenciją ir jos kontrolę.

10. Įgalioti asmenys pateikia Darželio veiklos sričių, kuriose egzistuoja korupcijos pasireiškimo tikimybė, nustatymo ir vertinimo aprašymus Darželio direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

11. Darželio direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia Darželio tarybai.

**V. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

12. Korupcijos prevencijos Programos priemonių planus tvirtina  Darželio direktorius, suderinus su taryba.

13. Korupcijos prevencijos Programos priemonių vykdytojai kiekvienais metais iki sausio 1 dienos pateikia analizę už Programos priemonių įgyvendinimo organizavimą ir kontrolę atsakingiems asmenims.

14. Darželio asmenys, įgalioti vykdyti korupcijos prevenciją ir jos kontrolę,  apibendrina informaciją apie priemonių įgyvendinimą ir  kiekvienais metais iki vasario 1 d. teikia išvadas Darželio Tarybai.

15.  Korupcijos prevencijos programos priemonių planas ir analizė skelbiami Darželio  tinklapyje https://www.zavisoniudarzelis.lt

**VI. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

16. Informaciją apie asmenis įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

17. Šio aprašo nuostatas įgyvendina Darželio darbuotojai;

18. Šio aprašo nuostatų įgyvendinimą koordinuoja ir kontroliuoja Darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_